ຜູ້ນໍາຂອງໂລກຮູ້ສຶກຍິນດີ ນໍາທ່ານນາງ ຊູຈີ ທີ່ໄດ້ອິດສະລະໃໝ່
ພວກຜູ້ນໍາຂອງໂລກຮູ້ສຶກຍິນດີ ຕໍ່ການພົບຄວາມເປັນອິດສະລະໃໝ່ ຂອງທ່ານນາງ ອອງຊານ ຊູຈີ ທີ່ສະໜັບສະໜູນປະຊາທິປະໄຕຂອງມຽນມາ.
ພວກຜູ້ນໍາຂອງໂລກພາກັນສະແດງຄວາມຊົມເຊີນຍິນດີນໍາ ອິດສະລະຄັ້ງໃໝ່ຂອງທ່ານນາງ ອອງຊານ ຊີຈີ ທີ່ສະໜັບ ສະໜູນປະຊາທິປະໄຕຂອງມຽນມາ ທີ່ຖືກປ່ອຍຕົວໃນ ວັນເສົາມື້ວານນີ້ ຈາກການຖືກກັກບໍລິເວນ ໃຫ້ຢູ່ໃນບ້ານ ຂອງທ່ານນາງ ທີ່ນະຄອນຢາງກຸ້ງນັ້ນ ປະທານາທິບໍດີສະຫະລັດ ທ່ານ ບາຣັກ ໂອບາມາ ເອີ້ນ ທ່ານນາງວ່າເປັນ “ວິລະຊົນຂອງທ່ານ" ແລະກ່າວວ່າ ຜູ້ ໄດ້ຮັບລາງວັນໂນແບລສາຂາສັນຕິພາບ ທີ່ມີອາຍຸ 65 ປີ ທ່ານນີ້ ແມ່ນເປັນພະລັງດົນຈິດດົນໃຈ ແກ່ພວກນັກເຄື່ອນ ໄຫວເພື່ອສິດທິມະນຸດໃນມຽນມາ ກໍຄືຢູ່ທົ່ວໂລກ ທ່ານຍັງກ່າວອີກວ່າ ການປ່ອຍຕົວທ່ານ ນາງ ອອງຊານ ຊູຈີ ທີ່ໄດ້ຖືກກັກບໍລິເວນໂດຍອໍານາດປົກຄອງທະຫານຂອງມຽນມາ ມາ ເປັນເວລາ 15 ປີ ໃນຊ່ວງໄລຍະ 21 ປີນັ້ນ ແມ່ນໄດ້ກາຍກຳນົດມາຕັ້ງດົນນານແລ້ວ ແລະ ທ່ານຮຽກຮ້ອງໃຫ້ລັດຖະບານມຽນມາ ປ່ອຍຕົວພວກນັກໂທດການເມືອງທັງໝົດໃນມຽນ ມານັ້ນ ກຸ່ມ the Elders ຫລືກຸ່ມຜູ້ສູງອາຍຸ ຊຶ່ງເປັນກຸ່ມຈັດຕັ້ງຂອງພວກຜູ້ນໍາໂລກ ທີ່ກິນເບ້ຍບໍາ ນານແລ້ວ ກໍໄດ້ສະແດງຄວາມຍິນດີນໍາອິດສະລະພາບຂອງທ່ານນາງເຊ່ນກັນ ທ່ານ Archbishop Desmond Tutu ຂອງອາຟຣິກາ ຊຶ່ງເປັນຜູ້ນໍາຂອງກຸ່ມ ເວົ້າວ່າ ທ່ານນາງ ອອງຊານ ຊີຈີ ເປັນ “ສັນຍາລັກແຫ່ງຄວາມກ້າຫານທາງດ້ານສິນລະທໍາຂອງໂລກ” ນາຍົກລັດຖະມຸນຕີຂອງອັງກິດ ທ່ານ ເດວິດ ຄາເມຣົນ ເອີ້ນທ່ານນາງ ອອງຊານ ຊີຈີ ວ່າ “ເປັນພະລັງດົນຈິດດົນໃຈແກ່ພວກເຮົາທຸກຄົນ ທີ່ມີຄວາມເຊື່ອໝັ້ນໃນອິດສະລະພາບໃນການ ປາກເວົ້າ ປະຊາທິປະໄຕ ແລະສິດທິມະນຸດ”